
Már egyszer nagy siker volt! Újra a Batthyányban!



**AZ OLVASÁS ÉJSZAKÁJA – 2019. szeptember 28-29.**

(szombat este és éjjel)

***Kedves Szülők és Diákok!***

*Töltsék velünk ezt az estét! Bátrabb tanulóink akár az éjszakát is! Egy éjjel a Batthyányban – kihagyhatatlan alkalom! Egy hétvégi este könyvek és olvasni szerető emberek társaságában! Aki szereti a könyveket, a könyvlapokon megszülető világokat, annak itt a helye!*

*A belépés díjtalan – csak egy könyvet kell magaddal hoznod! Ez lehet a kedvenc könyved; lehet, amit épp most olvasol, vagy amiből kettő van a polcodon. Ajánlhatod másnak, elajándékozhatod, vagy akár el is cserélheted másik könyvre. Ha van több, hozhatsz többet is! A behozott könyveddel feladatod is lesz, sőt nyerhetsz is vele!*

*Ha szüleid engedik, éjszakára is bent maradhatsz a suliban: hozz pizsamát, kispárnát és hálózsákot, na meg fogkefét és tisztasági csomagot! Elemlámpával a „paplan alatt” is olvashatsz – amíg a felügyelő tanárok engedik.*

*Másnap együtt reggelizünk, becsukjuk a könyveket – és az iskolát.*

**A TERVEZETT PROGRAMOKBÓL**

*16 óra: érkezés, gyülekezés*

***Peczkay Endre*** *színművész verses irodalmi műsora*

*A tanár, ha költő is… Iskolánk tanára,* ***Bókáné Torda Hajnal****, az Irodalmi Rádió* ***„Az év pedagógus költője 2019”*** *c. pályázatának díjazottja mesél a versek szeretetéről, alkotásról, versírásról, és műveibe is betekintést enged*

***Csonka Zsuzsanna****, a Magyar Állami Operaház művésze, az Opera nagykövete zenés irodalmi műsora*

*Választható programok (irodalmi kávéház – kávéval és könyvekkel, tanáraink kedves műveiből, irodalmi alapú társasjátékok, rejtvényfejtés, megzenésített versek, irodalom a youtube-on, filmvetítés…) Mindenki olvas – könyv, olvasás, játék, nyeremény!*

*Vacsoraidő – vacsoráról mindenki maga gondoskodik, de zsíros kenyér hagymával és/vagy uborkával és tea azért lesz! 22:00 körül: zenés-táncos pizsamaparti*

*A rendezvény alatt végig: könyvvásár, cserebere:* ***Hozz egy könyvet – vigyél egy másikat!*** *Újságot is hozhatsz, akkor azt vihetsz cserébe!*

*Az esti program vége 11 óra – az éjszakát nem bent töltő diákok szülői kísérettel hazamennek. Ez a legkésőbbi időpont, utána már a bentiek az éjszakára készülnek, éjjel (később) hazamenni már nem lehet!*

*Vasárnap reggel – 7:30 óra: ébresztő; 8 óra: reggeli. Az iskola bezárása: 9 óra.*

***Az olvasás éjszakája*** *c. rendezvényünk kapcsolódik a családi nap programjaihoz is. Már délelőtt megnyílik Fülöp Károly tanár úr makett-kiállítása Irodalom az operaszínpadon címmel, továbbá az érdeklődők délelőtt is válogathatnak és kedvezményesen rendelhetnek a Szukits Kiadó könyveiből.*

*Felnőtteket és gyerekeket is várunk nagy szeretettel!*

*-----------------------------------------------------------------------------------------------------------------*

**SZÜLŐI NYILATKOZAT**

**kérjük, a megfelelő rész(eke)t aláhúzással jelölni**

Figyelem! A nyilatkozat csak *Az olvasás éjszakája* c. rendezvényre vonatkozik, a délelőtti Családi napra mindenkit szeretettel várunk – nyilatkozat nélkül.

Gyermekem, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ osztályos tanuló…

* részt vesz a programon, és \_\_\_\_\_\_\_\_\_\_\_\_ órakor távozik (egyedül / érte jövünk) - ***késő este (kb. 8 óra után) az egyedül való távozást már nem javasoljuk!***
* nem vesz részt a programon
* szülővel és/vagy hozzátartozóval vesz részt a programon, és \_\_\_\_\_\_\_\_\_\_\_ órakor távozik (a hozzátartozóval együtt)
* részt vesz a programon, **és éjszakára is marad** (a reggelit az iskola állja, hasonlóképp a múltkorihoz: kenyér, virsli mustárral, tea) – vasárnap 9 órakor, reggeli után egyedül hazamehet / érte megyünk.
* Egyéb megjegyzés:

Budapest, 2019. szeptember \_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(szülői aláírás)